als_Latn dik_Latn azb_Arab
Nga mosha 2 – 4 vjeç, fëmija mund të vozisë tricikël apo biçikletë me rrota ndihmëse, kështu që kjo është koha e duhur për blerjen e biçikletës së parë. Në tricikël, fëmija mund të mësojë ti lëvizë pedalet, të ndalojë, të drejtojë, të ulet në ulëse, por nuk mund të zhvillojë ndjenjën e balansit, gjë që është edhe e meta më e madhe e biçikletave në tre rrota.
Shumica e fëmijëve, për herë të parë vozisin biçikletë në dy rrota, në mes të vitit të 3 dhe 4 të jetës. Në moshën 4 gjer në 8 vjeç, shumica e fëmijëve e kanë kordinimin fizik të zhvilluar si dhe shkathtësinë, baraspeshimin e mirë dhe tanimë kanë mësuar ti lëvizin pedalet si duhet dhe të ndalojnë, kështu që këto të gjitha përbëjnë kushte të mira për një vozitje të suksesshme.
Poashtu, në këtë moshë, fëmijët janë të gatshëm edhe mentalisht, janë të vetëdijshëm dhe të motivuar për të vozitur biçikletë. Megjithatë, ndodh që disa fëmijë nuk janë të gatshëm as në moshën 10 vjeçare, kështu që nuk duhet të brengoseni nëse vëreni që fëmija juaj ende nuk është i gatshëm dhe refuzon të ulet në biçikletë.
als_Latn als_Latn als_Latn